armvectores/hy_wikipedia_2023 huggingface dataset:
Օխլովի Յար

Օխլովի Յար (ռուս.՝ Ольховый Яр), գետ Ռուսաստանում, հոսում է Բելորեցկի մարզում։ Գետաբերանը տեղակայված է Նեժեգոլ գետի ձախ ափին 37 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 05010400112107000010856
Հիդրոլոգիական ուսումնասիրությունների կոդը - 107001085
Ավազանի կոդը - 05.01.04.001
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ծայրահեղ վտանգավոր է

«Ծայրահեղ վտանգավոր է» (անգլ.՝ Wanted), ռեժիսոր Թիմուր Բեկմամբետովի ֆիլմերից, որի գլխավոր դերերը մարմնավորում են Ջեյմս Մաքէվոյը, Անջելինա Ջոլին, Մորգան Ֆրիմանը, Տերենս Ստեմպը, Թոմաս Կրեչմանը, Կոմմոնը, Մարկ Ուորենը, Դատո Բախտադզեն, Քրիս Պրեթը, Կոնստանտին Հաբենսկիյը։


== Սյուժե ==
Ուեսլի Գիբսոնն անհետաքրքիր և կյանքից դժգոհ մի անձ է՝ ով ամբողջ օրը մնում է օֆիսում։ Տնօրենը նսեմացնում է նրան, ընկերուհին դավաճանում է։ Նրա կյանքը գրոշ իսկ չարժե։ Իմանալով, որ իրեն վաղ մանկությունում լքած հայրը դաժանաբար սպանվել է, Ուեսլին ակամայից ներքաշվում է «Ընկերություն» անվանումով կիլերների գաղտնի խմբի մեջ։ Նրան կիլլերների մարտարվեստ սովորեցնելը իր վրա հանձն է առնում հմուտ Ֆոքսը և անցյալի օֆիսային աշխատողը վերածվում է կայծակնային արագություն ունեցող կիլլերի։ Բայց առաջին իսկ առաջադրանքի ժամանակ Ուեսլին հասկանում է, որ կա ավելի դժվար բաներ, քան ուրիշների ճակատագրերն իրականցնելն է։ Դա քաջությամբ զինվելն ու սեփական կյանքը տնօրինելն է։


== Դերերում ==


== Ծանոթագրություններ ==


== Արտաքին հղումներ ==
Ծայրահեղ վտանգավոր է(անգլ.) ֆիլմը Internet Movie Database կայքում
«Ծայրահեղ վտանգավոր է»(ռուս.) ֆիլմը ԿինոՊոիսկ կայքում։
Հոկտեմբերի 21

Հոկտեմբերի 21, տարվա 294-րդ (նահանջ տարիներին՝ 295-րդ) օրն է։

Տարվա ավարտին մնում է 71 օր։


== Դեպքեր ==
1520 - Ֆեռնան Մագելանը հայտնաբերեց Ատլանտյան օվկիանոսը Խաղաղ օվկիանոսին կապող նեղուց, որն էլ կոչվեց իր անունով՝ Մագելանի նեղուց
1829 - Ջոզեֆ Էսփդինն արտոնագրում է փորթլանդ ցեմենտը
1930 - Գերմանիայի Աախենի ածխահանքում տեղի ունեցած պայթյունից զոհվում է 262 մարդ
1981 - Անդրեաս Պապանդրեուն դառնում է Հունաստանի վարչապետ
1994 - Սեուլում 32 մարդ է զոհվում Սյոնսու կամրջի փլուզումից


=== Նոբելյան մրցանակ ստացածներ ===
1965 - ամերիկացի քիմիկոս Ռոբերտ Բըրնս Վուդվորթ
1971 - չիլիացի բանաստեղծ և քաղաքական գործիչ Պաբլո Ներուդա


== Ծնունդներ ==
1833 - Ալֆրեդ Նոբել Alfred Bernhard Nobel շվեդ քիմիկոս, ինժեներ(մ. 1896 թ.)
1848 - Մկրտիչ Փորթուգալյան, արևմտահայ ազգային-ազատագրական պայքարի գործիչ (մ. 1921 թ.)
1863 - Սիպիլ (Զապէլ Խանճեան) հայ գրող, մանկավարժ, հասարակական գործիչ (մ. 1934 թ.)
1902 - Կարո Հովնաթանյան հայ խորհրդային վիրաբույժ
1904 - Գիորգի Ծերեթելի გიორგი წერეთელი վրացի արևելագետ (մ. 1973 թ.)
1921 - Ինգրիդ վան Հաուտեն-Գրունևելդ Ingrid van Hauten-Groeneveld հոլանդուհի աստղագետ
1933 - Ֆրանսիսկո Խենտո Francisco Gento իսպանացի ֆուտբոլիստ
1941 - Վազգեն Առաքելյան, հայ բանաստեղծ։
Արցախի պատերազմի մասնակիցներ՝
1957՝ Վոլոդյա Աղաբեկյան
1960 - Իսրայել Հակոբկոխյան, բռնցքամարտիկ, Եւրոպայի եռակի և աշխարհի չեմպիոն

1980 - Քիմ Քարդաշյան Kim Kardashian մոդել և դերասանուհի
1981 - Նեմանյա Վիդիչ Немања Видић սերբ ֆուտբոլիստ
1983 - Երվանդ Ենգիբարյան, դերասան և ռեժիսոր
1991 - Արթուր Ալեքսանյան (ըմբշամարտիկ), Եւրոպայի չեմպիոն
Արցախի պատերազմում զոհվածներ՝
1996 - Արթուր Անդրյան


== Մահեր ==
1422՝ Ֆրանսիայի թագավոր Շառլ VI Խելագար (*1368 թ.)
1805 - անգլիացի ծովակալ, դերկոմս և փոխծովակալ Հորացիո Նելսոն
1845 - Նիկոլայ Բարաթաշվիլի, վրացի գրող, վրացական գրականության դասական (* 1817 թ.)
1931՝ ավստրիացի գրող Արթուր Շնիցլեր (*1862 թ.)
1978՝ խորհրդային պետական և քաղաքական գործիչ Անաստաս Միկոյան (*1895 թ.)
1964՝ հայ խորհրդային կոմպոզիտոր Անդրեյ Բաբաև (*1923 թ.)
1985 - Արշալույս Արշարունի, հայ բանաստեղծ, գրականագետ, բանասեր, թատերագետ (* 1896 թ.)


== Տոներ ==
Խնձորի օր՝ Միացյալ Թագավորություն
Լիալուսնի օր՝ Լաոս
Չիժիկովո (գյուղ, Յամպոլի շրջան)

Անվան այլ կիրառումների համար տե՛ս՝ ՉիժիկովոՉիժիկովո (ուկրաիներեն՝ Чижикове), գյուղ Ուկրաինայի Սումիի մարզի Յամպոլի շրջանում։
2001 թվականի տվյալներով Չիժիկովո գյուղում բնակվում էր 6 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արմեն Պողոսյան

Անվան այլ կիրառումների համար տե՛ս՝ Արմեն Պողոսյան (այլ կիրառումներ)Արմեն Պողոսյան (հոկտեմբերի 3, 1947(1947-10-03), Արևշատ, Արթիկի շրջան, Հայկական ԽՍՀ, ԽՍՀՄ, հայտնի է նաև Պարխաչ մականունով), հայազգի նկարիչ, բանաստեղծ և քանդակագործ։


== Կենսագրություն ==
Ծնվել է Շիրակի մարզի Արևշատ գյուղում։ Սովորել է Երևանի Խաչատուր Աբովյանի անվան մանկավարժական համալսարանում, կրթությամբ նկարիչ-քանդակագործ է։ Մանսակցել է Արցախյան շարժմանը և պատերազմին։ 1999 թվականին տեղափոխվել է Ամերիկայի Միացյալ Նահանգներ, մինչ օրս բնակվում է այնտեղ։ Հեղինակն է մի շարք կտավների, 33 կոթողների և գրքերի։


== Գրքեր ==
«Քարե դուռ», (2005)
«Քարե թռչուն», (2006)
«Այբբենական ընթերցարան», մանկական պատկերագիրք, (2011)
«Կարոտի նկանակ», (2013)
«Արյան առասպել», (2013)
«Զորավար Անդրանիկ», (2014)
«Վանքի հրաշքը», (2016)
«Լույս ստվերի առեղծվածը» (Նեմրութ), (2016)
Պրոցենկի (այլ կիրառումներ)

Պրոցենկի, կարող է վերաբերել՝

Պրոցենկի - գյուղ, Ուկրաինայի Պոլտավայի մարզի Գլոբինոյի շրջանում
Պրոցենկի - գյուղ, Ուկրաինայի Պոլտավայի մարզի Զենկովի շրջանում
Ալեքսանդր Սամոյլով

Ալեքսանդր Ֆիլիպովիչ Սամոյլով (ռուս.՝ Александр Филиппович Самойлов, մարտի 26 (ապրիլի 7), 1867, Օդեսա, Խերսոնի նահանգ, Ռուսական կայսրություն - հուլիսի 22, 1930(1930-07-22), Մոսկվա, ՌԽՖՍՀ, ԽՍՀՄ), խորհրդային ֆիզիոլոգ։
Ավարտել է Դորպատի համալսարանը (այժմ՝ Տարտու), 1893-1896 թվականներին աշխատել Իվան Պավլովի, 1896-1907 թվականներին՝ Իվան Սեչենովի լաբորատորիաներում։ Եղել է Կազանի (1903 թվականից) և Մոսկվայի (1924 թվականից) համալսարանների պրոֆեսոր։ Սրտի ֆիզիոլոգիայի և նյարդամկանային ապարատի հետազոտության մեթոդների հեղինակ է, էլեկտրակարդիոգրաֆիայի և միջնորդների մասին տեսության հիմնադիրներից (Ռուսաստանում), փորձառական ճանապարհով ապացուցել է (1928, Մ․ Կիսելյովի հետ) կենտրոնական արգելակման հումորալ բնույթը։ Աշխատանքները վերաբերում են մկանների, նյարդերի և զգացողության օրգանների ֆիզիոլոգիային։


== Ծանոթագրություններ ==
Մակսիմովսկի գյուղական խորհուրդ (այլ կիրառումներ)

Մակսիմովսկի գյուղական խորհուրդ անվանումը կարող է ունենալ հետևյալ կիրառումները․

Մակսիմովսկի գյուղական խորհուրդ (Կարլովսկի շրջան) - Ուկրաինայի Պոլտավայի մարզի Կարլովսկի շրջանում,
Մակսիմովսկի գյուղական խորհուրդ (Կրեմենչուգսկի շրջան) - Ուկրաինայի Պոլտավայի մարզի Կրեմենչուգսկի շրջանում։
Վիեննայի ժողովրդական օպերա

Վիեննայի ժողովրդական օպերա կամ Ֆոլկսոպեր (գերմ.՝ Volksoper Wien), օպերային թատրոն Վիեննայում, երկրորդը Վիեննայի պետական օպերայից հետո։ Մեկ թատերաշրջանի ընթացքում` սեպտեմբերից հուլիս, տալիս է մոտ 300 ներկայացում։ Նախատեսված է 1473 հանդիսատեսի համար, հարկ եղած դեպքում լրացուցիչ տեղերում կարող է տեղավորել կանգնած ևս 102 հանդիսատես։ Օպերայի խաղացանկն ավանդաբար ներկայացնում է օպերետներ և օպերաներ գերմաներենով։ Ներկայումս օպերայում բեմադրվում են օպերաներ, օպերետներ, զինգշպիլներ, մյուզիքլներ ու բալետային ներկայացումներ։


== Պատմություն ==

Թատրոնը կառուցվել է 1898 թվականին։ Ի սկզբանե Ֆոլկսոպերը ստացել է «Կայսեր հոբելյանի քաղաքային թատրոն» անվանումը (գերմ.՝ Kaiser-Jubiläums-Stadttheater)` ի պատիվ Ֆրանց Յոզեֆ I-ի պաշտոնավարման 50-ամյակի։ Թատրոնը նախատեսված էր միայն պիեսների բեմադության համար, սակայն 1903 թվականին բեմում ներկայացվեցին նաև օպերաներ ու օպերետներ։
1906 թվականին թատրոնի առաջին կապելմայստերը դարձավ ավստրիացի կոմպոզիտոր, դիրիժոր Ալեքսանդր Ցեմլինսկին։ «Տոսկայի» և «Սալոմեայի» առաջին բեմադրությունները կայացել են 1907 և 1910 թվականներին։ Այստեղ հանդես են եկել համաշխարհային հռչակ վայելող այնպիսի կատարողներ, ինչպիսիք են Մարիա Երիցան և Ռիխարդ Տաուբերը։ Առաջին համաշխարհային պատերազմի տարիներին Ֆոլկսոպերը դարձել է Վիեննայի երկրորդ հռչակավոր օպերային թատրոնը, սակայն 1929 թվականին այն փոխել է իր խաղացանկը` գերադասելով վոդևիլի ժանրը։ Երկրորդ աշխարհամարտից հետո թատրոնը վերածվել է Վիեննայի պետական օպերայի լրացուցիչ բեմահարթակի, քանի որ վերջինս տուժել էր ռմբակոծություններից։ 1955 թվականին Վիեննայի ժողովրդական օպերան անցնում է իր հին նշանակությանը` կրկին բեմադրելով օպերաներ, օպերետներ, մյուզիքլներ։ 1983 թվականին Ֆոլկսոպերը հյուրախաղերով հանդես է եկել ԽՍՀՄ-ում։
Թատրոնի հայրենասիրական կարևոր քաղաքականությունն է գերմաներենով ստեղծագործությունների բեմադրությունը. նույնիսկ օտարալեզու գործերը ներկայացվում են գերմաներենով (այստեղից էլ անվանումը` Volksoper, բառացի` ժողովրդական թատրոն)։ 21-րդ դարում աստիճանաբար ներկայացվում են նաև այլալեզու ստեղծագործություններ, մասնավորապես` ամերիկյան մյուզիքլներ բնագրային լեզվով։ Լինում է և այնպես, որ վոկալային հատվածներում գերմաներենով երկխոսությունները հաջորդում են բնագիր լեզվով երկխոսություններին։


== Ծանոթագրություններ ==


== Արտաքին հղումներ ==
Պաշտոնական կայք
Nmap

Nmap (Network Mapper), անվճար, բաց կոդով ծրագիր, որը նախատեսված է ցանցերի սկանավորման համար։ Ստեղծվել է Ջորդան Լյոնի կողմից։ Nmap օգտագործվում է համակարգչի ցանցում հոսթերի և սերվերների հայտնաբերման համար։ Սա կատարվու է փաթեթների ուղարկմամբ և դրանց պատասխանները անալիզի ենթարկելով։
Nmap-ը տրամադրում է մի շարք հնարավորություններ համակարգչի ցանցի անալիզի համար, այդ թվում՝ հոսթերի և սեվիսների հայտնաբերում և այլն։ Այս հանարավորությունները հասանելի է դառնում սկրիպների միջոցով, որոնք ունակ են կատարել սերվիսների, խոցելիության հայտնաբերում և այն։ Nmap ունակ է աշխատել այն ժամանակ, երբ ցանցը ծանրաբեռնված է կամ կա ցանցի որոշակի դադարներ։
Nmap-ը սկսել է գործել որպես ծրագիր նախատեսված Linux-ի համար, սակայն հետագայում թողարկվեց ծրագրի տարբերակները Windows, macOS, և BSD-ի համար։ Սա շատ հայտնի է Linux-ի համար, որին հաջորդում է Windows։


== Պատմություն ==
Nmap առաջին անգամ հրապարկվել է 1997 թվականի սեպտեմբեր ամսին։ Հոդվածը տեղադրվել է Phrack ամսագրում։ Հոդվածում ներառված էր նաև ծրագրի ներքին կոդը։


== Յուրահատկություններ ==
Nmap-ը ունակ է․ 

Հոսթերի հայտնավերում — Այն կարող է հայտնաբերել ցանցում գտնվող հոսթերը։
Պորտերի որոնում — Այն կարող է ցուցադրել բոլոր բաց պորտերը։
Տարբերակի հայտնաբերում — Ցուցադրում է ցանցին հեռակա միացված սարքերում օգտագործվող ծրագրի անունը և տարբերակը։
ՕՀ-ի հայտնաբերում — Տրանադրում է ցանցին միացված սարքերի օպերացիոն համակարգերը։
Սկրիպտային փոխգոծությունը թիրախի հետ — օգտագործելով Nmap Scripting Engine և Lua ծրագրավորման լեզուն։Nmap-ը ունակ է տեղեկություն տրամադրել թիրախի մասին, ներառյալ DNS-ի անունը, սարքի տեսակը և MAC հասցեն։


== Օգտագործողի համար նախատեսված միջերես ==
NmapFE-ը Kanchan-ի կողմից գրված, համարվում է Nmap-ի պաշտոնական GUI-ին, որը նախատեսված է Nmap-ի 2․2 տարբերակից մինչև 4․22-ը։ Nmap 4.50-ի համար, NmapFE-ին փոխարինելու եկավ Zenmap, նոր պաշտոնական օգտատիրոջ միջերես ստեղծված UMIT-ի հիման վրա, և մշակվել է Ադրիանո Մոնտերիո Մարքեզի կողմից։

		
		


== Ծանոթագրություններ ==
Կապի թանգարան (Երևան)

Կապի թանգարան, կապի առաջին թանգարանը Հայաստանում, հիմնադրվել է 2012 թվականին։


== Պատմություն ==
Կապի թանգարանը հիմնադրվել է 2012 թվականին։ Բացման պաշտոնական արարողությանը ներկա էին ՀՀ տրանսպորտի և կապի նախարարի տեղակալ Անդրանիկ Ալեքսանյանը, «ՎիմպելԿոմ» ընկերության ղեկավարությունը ի դեմս ԱՊՀ երկրներում բիզնեսի զարգացման գծով փոխնախագահ Դմիտրի Կրոմսկիի, հանրային ծառայությունները կարգավորող հանձնաժողովի անդամ Սամվել Արաբաջյանի, ՌԴ դեսպան Վյաչեսլավ Կովալենկոն, Առևտրաարդյունաբերական պալատի և տեղեկատվական տեխնոլոգիաները ներկայացնող ընկերությունների ներկայացուցիչներ։


== Ցուցադրություն ==
Կապի թանգարանում ներկայացված են հեռախոսային կապի և «ԱրմենՏել» ընկերության զարգացման պատմությանը վերաբերող նյութեր, ինչպես նաև Հայաստանում ներդրված կապի ժամանակակից տեխնոլոգիաների ցուցանմուշներ։ Թանգարանում ներկայացված ցուցանմուշները հնարավորություն են ընձեռում այցելուներին ծանոթանալ Հայաստանում հեռահաղորդակցության տեխնոլոգիաների զարգացման պատմության հետ, ինչպես նաև իմանալ աղետի գոտում կապի վերականգնման գործընթացում հայ կապավորների ունեցած ներդրման մասին։


== Հասցե ==
Թանգարանը գտնվում է Երևանում, Ազատության պողոտայի 24/1 հասցեում։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Ինտերակտիվ, Կապի թանգարան
Կեռսա (գյուղ, Վեյկե-Մաառյա շրջան)

Անվան այլ կիրառումների համար տե՛ս՝ ԿեռսաԿեռսա (էստ․՝ Kärsa), գյուղ Էստոնիայի Լյաենե-Վիրումաա նահանգի Վեյկե-Մաառյա շրջանում։
2011 թվականի տվյալներով գյուղում բնակվում էր 8 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ալբանիայի հանրային հեռուստառադիոընկերություն

Ալբանիայի հանրային հեռուստառադիոընկերություն (ալբ․՝ Radio Televizioni Shqipta, համառոտ՝  RTSH), Ալբանիայի հանրային հեռուստառադիոընկերություն։


== Պատմություն ==
Ընկերությունը հիմնադրվել է 1938 թվականին, նույն տարում միջին ալիքների վրա գործարկվել է Տիրանայի ռադիոալիքը։ Առաջին ալբանական ռադիոկայանը գործարկվել է Ալբանիայի թագավոր Ահմեդ Զոգուի և թագուհի Գերալդինե Ապոնյիի  նախաձեռնությամբ՝ Տիրանայի քաղաքապետարանի նախկին շենքում կայացած արարողության ժամանակ։ 1960 թվականին RTSH հեռուստաընկերությունը հեռարձակել է «Ալբանիայում առաջին»  հեռուստաալիքը (Televizioni Shqiptar, TVSH), 1980 թվականին գերկարճ ալիքների վրա՝ «Երկրորդ ռադիոալիքը» (Radio Tirana 2)։


== Հեռուստաալիքներ և ռադիոկայաններ ==


=== Ընդհանուր հեռուստաալիքներ ===
TVSHԵթերային, մալուխային, արբանյակային հեռարձակուման միջոցով հասանելի է Ալբանիայի բոլոր շրջաններում։


=== Միջազգային հեռուստաալիքներ ===
TVSH SatԱրբանյակային հեռարձակուման միջոցով հասանելի է աշխարհի բազմաթիվ երկրներում։


=== Հեռուստաալիքների թեմատիկ փաթեթներ ===
TVSH 2
RTSH Sport
RTSH Muzikë
RTSH Art
RTSH HDՄալուխային, արբանյակային հեռարձակուման միջոցով հասանելի է Ալբանիայի բոլոր շրջաններում։


=== Հանրային ռադիոալիքների թեմատիկ փաթեթներ ===
Radio Tirana 1-ընդհանուր
Radio Tirana 2- երաժշտականԵթերային ռադիոհեռարձակման միջոցով հասանելի է  Ալբանիայի բոլոր շրջաններում։


=== Քաղաքային ռադիոկայաններ ===
Radio Kukësi
Radio Televizioni Korça
Radio Televizioni Gjirokastra


=== Միջազգային ռադիոկայաններ ===
Radio Tirana International՝ միջազգային ռադիոբլոկների ցանց
ալբաներեն
անգլերեն
գերմաներեն
ֆրանսերեն
իտալական
հունարեն
սերբերեն
թուրքերենՄինչև 1980-ականների վերջ հեռարձակվում էր ռուսերենով։
Եթերային հեռարձակման միջոցով հասանելի է աշխարհի բազմաթիվ երկրներում։


== Ծանոթագրություններ ==


== Արտաքին հղումներ ==
Официальный сайт
RTSH на английском Archived 2010-01-14 at the Wayback Machine.
Radio Station World
Պավել Պավլով

Պավել Պավլով (ռուս.՝ Па́вел Дени́сович Па́влов, օգոստոսի 2, 1938(1938-08-02)), ռուսական դիվանագետ։


== Կենսագրություն ==
Ավարտել է ԽՍՀՄ ԱԳՆ Մոսկվայի Միջազգային հարաբերությունների պետական ինստիտուտը (1962) և ԽՍՀՄ ԱԳՆ դիվանագիտական ակադեմիան (1976)։ Իրավաբանական գիտությունների թեկնածու։ Տիրապետում է անգլերեն, ֆրանսերեն և գերմաներեն լեզուներին։ Դիվանագիտական գործունեությամբ սկսել է զբաղվել 1962 թվականից։

1962-1966 թվականներին՝ Լաոսում ԽՍՀՄ դեսպանատան աշխատակից։
1968-1974 թվականներին՝ Նյու Յորքում և Ժնևում ՄԱԿ-ի քարտուղարության աշխատակից։
1980-1987 թվականներին՝ ԱՄՆ-ում ԽՍՀՄ դեսպանատան աշխատակից։
1989-1993 թվականներին՝ Նամիբիայում ԽՍՀՄ դեսպանության, ապա (1991 թվականից) Ռուսաստանի դեսպանորդ։
1993-1994 թվականներին՝ ՌԴ ԱԳՆ Աֆրիկայի և Մերձավոր Արևելքի վարչության պետի տեղակալ։
1994-1997 թվականներին՝ Ռուսաստանի ԱԳՆ Աֆրիկայի դեպարտամենտի փոխտնօրեն։
1997 թվականի սեպտեմբերի 6-ից-2002 թվականի ապրիլի 4-ը՝ Գանայում Ռուսաստանի Դաշնության արտակարգ և լիազոր դեսպան։
1999 թվականի ապրիլի 6-ից-2002 թվականի ապրիլի 4-ը՝ Լիբերիայում Ռուսաստանի Դաշնության արտակարգ և լիազոր դեսպան՝ համատեղության կարգով։Ամուսնացած է։ Ունի երկու աղջիկ երեխա։


== Դիվանագիտական աստիճան ==
1-ին դասի արտակարգ և լիազոր դեսպանորդ (1999 թվականի հունվարի 6)


== Ծանոթագրություններ ==


== Արտաքին հղումներ ==
Կենսագրությունը africana.ru կայքում
Օսլոյի մետրոպոլիտեն

Օսլոյի մետրոպոլիտեն (նորվ.՝ T-banen i Oslo), մետրոյի գծերի միասնական համակարգ Նորվեգիայի մայրաքաղաք Օսլոյում։ Բացումը տեղի է ունեցել 1966 թվականի հոկտեմբերի 16-ին։ Մեկ միլիոնանոց քաղաքի համար համարվում է աշխարհի ամենամեծ մետրոպոլիտենը։ Ունի 100 կայարան, որոնցից 16-ը ստորգետնյա են։ Գծերի երկարությունը 85 կմ է։


== Պատմություն ==
Մետրոպոլիտենը ձևավորվել է մերձքաղաքային տրամվայի կայարաններից, որոնք բացվել են 1928 թվականին։
1954 թվականին Նորվեգիայի խորհրդարանը որոշում կայացրեց մայրաքաղաք Օսլոյում մետրոպոլիտենի կառուցման վերաբերյալ։ Նախատեսվում էր կառուցել 4 գիծ։
1966 թվականին շահագործման հանձնվեց Թյոյեն կայարանից դեպի Յերնբանգետորգեյթ կայարան գիծը, որը հասնում էր մինչև Օսլոյի երկաթգծի կենտրոնական կայարան։


== Բնութագիր և առանձնահատկություններ ==
Օսլոյի մետրոպոլիտենի թունելները փորված են ժայռերի մեջ, որոնց առաստաղը ամրացվել է բետոնի փչման եղանակով։ Հետաքրքիր դիզայն հաղորդելու նպատակով որոշ կայարանների պատերը թողել են անմշակ վիճակում՝ ընդգծելով ժայռաբեկորները։
Մետրոպոլիտենի աշխատանքային ժամերն են առավոտյան 5:30-ից մինչև գիշերը 0:30-ը: Աշխատանքային օրերին գնացքները դեպոյից դուրս են գալիս յուրաքանչյուր 15 րոպեն մեկ, իսկ ծանրաբեռնված ժամերին՝ 2-3 րոպեն մեկ։ Ոչ աշխատանքային օրերին գնացքների աշխատանքի հաջորդականությունը 30 րոպե է։
Ներկա դրությամբ մետրոպոլիտենից օգտվելու տոմսերը մագնիսային քարտերից են պատրաստված։ Այդ քարտերով հնարավոր է նաև օգտվել տրամվայից և քաղաքային ավտոբուսային պարկից։


== Գծերը ==
Մետրոպոլիտենը իրար է միացնում Օսլոյի բոլոր 15 շրջանբները և Բերում կոմունային հարակից բոլոր բնակավայրերը։ Գործում է առանց տրանսֆերային սկզբունքով։ Կենտրոնով անցնող բոլոր երթուղիները անցնում են 6 կայարաններով, որոնք միացված են 1 ընդհանուր թունելի, որից հետո կրկին բաժանվում են ըստ ուղղության։
2016 թվականի սեպտեմբերի 3-ից մտցվել է 5 գծանի ցանց։


== Նշումներ ==


== Ծանոթագրություններ ==


== Արտաքին հղումներ ==
Օսլոյի մետրոպոլիտենի պաշտոնական կայքը: (նորվեգերեն)
Շրուսբերի

Շրուսբերի ( (անգլ.՝ Shrewsbury [ˈʃruːzbri] կամ [ˈʃroʊzbri] — Շրոուսբերի), քաղաք Անգլիայում, Շրոպշիռի վարչաշրջանի գլխավոր քաղաքը, գտնվում է նավարկելի Սեվեռն գետի վրա։
Շռոպշիռի վարչաշրջանի 2-րդ խոշորագույն քաղաքն է(Տելֆոռդից հետո):Երկաթուղային հանգույցը միացնում է մի շարք գծեր Անգլիայի և հյուսիսային ու միջին Ուելսի միջև։


== Պատմություն ==
Հավանաբար Շրուսբերիից ոչ հեռու գտնվում է Պենգվեռնը Վալիյսկայի թագավորության Պոուիսի հնագույն մայրաքաղաքը(հնարավոր է դա Վիռոնիաի վալիյսկերեն անվանումն է — Հռոմեական քաղաք, որի ավերակները պահպանվել են ռոկսետեռ գյուղում Շռուսբերիից մի քանի մղոն հեռավորության վրա)։ Քաղաքը հայտնի է մոտ IX դարից։ Շրուսբերիի սահմանի մոտիկությունը Ուելսի հետ(14կմ է քաղաքի արևմուտքից) определила его развитие как одного из крупных центров Валлийской марки

1074թ. Քաղաքը տրվել է Ռոժեռու Դե Մոնտգոմերիին, ով կառուցել է քաղաք ամրոցը հետագայում հիմնադրել է աբբայություն։ 1403թ. Պատերազմ տեղի ունեցավ Շրուսբերի-ի և Գենրիխոմ 4-րդ-ի ու Գենրի(խոտսպուրոմ) Պերսիի միջև։ Ուշ միջնադարում Շրուսբերին մեծ համբավ ձեռք բերեց որպես բուրդ առևտրի կենտրոն սակայն հետո համեմատաբար անկում ապրեց։
Շրուսբերիում համեմատաբար լավ է պահպանված մայրաքաղաքի պատմական կենտրոնը, քանի որ այն չի տուժել 2-րդ համաշխարհային պատերազմի от налётов люфтваффе և այն վերակազմավորում չի պահանջում։
Շրուսբերիում ծնվել է Չարլզ Դարվինը:Մի ժամանակ Բրիտանական պառլամենտի պատգամավոր է եղել Բենժամին Դիզրաելին։


== Ծանոթագրություններ ==


== Արտաքին հղումներ ==
Произношение названия города на английском языке
Виды Шрусбери на сайте Virtual Shropshire (անգլ.)
Сайт BBC Шропшир (անգլ.)
Новости и информация о Шропшире на сайте Shropshirelive.com (անգլ.)


== Գրականություն ==
«Шрусбери, город»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
(7571) Վեյս Ռոս

(7571) Վեյս Ռոս (անգլ.՝ Weisse Rose), աստերոիդ աստերոիդների հիմնական գոտում։ Հայտնաբերվել է 1989 թվականի մարտի 7-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 3,106408 ա. մ., առավելագույնը մոտենում է 2,6453 ա. մ. հեռավորության վրա և հեռանում 3,5676 ա. մ.։ Արեգակի շուրջ մեկ ամբողջական պտույտ է կատարում 1999,8 երկրային օրվա ընթացքում, իր ուղեծրով շարժվելով միջինում 0,180018 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7571) Վեյս Ռոս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օլեգ Սավին

Օլեգ Սավին (ռուս.՝ Оле́г Миха́йлович Са́вин, հուլիսի 24, 1933(1933-07-24), Տիխվինսկի շրջան, Լենինգրադի մարզ, ՌԽՖՍՀ, ԽՍՀՄ - հուլիսի 3, 2009(2009-07-03), Պենզա, Ռուսաստան), ռուս գրող, բանաստեղծ, գրականագետ և երկրաբան, լրագրող, բանասիրական գիտությունների թեկնածու (1979), ԽՍՀՄ ժուռնալիստների միության անդամ (1958 թվականից), ԽՍՀՄ Գրողների միության անդամ (1977 թվականից), Ռուսաստանի Դաշնության մշակույթի վաստակավոր աշխատակից (1993), Մ. Լերմոնտովի անվան համառուսաստանյան մրցանակի դափնեկիր: 


== Կենսագրություն ==
1950 թվականին ավարտել է Պենզայի թիվ 2 ավագ դպրոցը, 1954 թվականին` Պենզայի Վ. Բելինսկու անվան պետական ​​մանկավարժական ինստիտուտի պատմության և բանասիրության ֆակուլտետը:
Աշխատել է Պենզայի մարզի Գորոդիշչենսի շրջանիի «Զարյա կոմունի» շրջանային թերթում, «Պենզենսկայան պրավդա» մարզային թերթում (1960-1970), եղել է Պենզայի մարզային հեռուստատեսային ստուդիայի գրական-դրամատիկական հաղորդումների ավագ խմբագիր(1971-1973):
1992 թվականից Պենզայի մարզային «Սուրա» գրական հանդեսի պատմության և երկրագիտության բաժնի վարիչն է:
Խմբագրական կոլեգիայի և խմբագրական խորհրդի անդամ, «Պենզայի հանրագիտարանի» մշակույթի խմբագրության վարիչ:


== Ստեղծագործություններ և աշխատանքներ ==
Օլեգ Սավինը պատմական, գրական և երկրագիտական ժանրի շուրջ 50 գրքերի հեղինակ է, ներառյալ.

«Գրական Պենզա» (1977, 1984),
«Անմոռանալի էջեր» (1978, 1986),
«Պենզայի շրջանի մորդովացիների գրական կապերը» (1979) բանասիրական գիտությունների թեկնածուի աստիճանի ատենախոսություն,
«Լենինը և Պենզայի շրջանը» (1980),
«... ես քեզ գրում եմ Պենզայում» (Պենզայի ուղին դեպի Պուշկին) (1983),
«Բարեկամության և եղբայրության էջեր» (1988),
«Զինվորների ճակատագրերը» (1991),
«Գործը վարույթով փակվեց» (1992),
«Երաժշտական Պենզա» (1994),
«Բառ Ալեքսանդր Կուպրինի մասին» (1995),
«Հպարտ անուն` հրովչատի» (2003),
«Համապատասխանություն Ռուսաստանի օրենքներին...» (2004),
«Պենզայի գեղարվեստական...» (2005),
«Կայսրեր և կառավարիչներ» (2006),
«Պրիսուրայի ոսկու ավազակներ» (2007),
«Պենզա թատերական» (2009):


== Պարգևներ ==
«Ռուսաստանի Դաշնության մշակույթի վաստակավոր գործիչ» պատվավոր կոչում:
«Պենզա քաղաքի զարգացման գործում ծառայությունների համար» հուշատախտակ (2008):


== Հիշողություն ==
2010 թվականի հունիսի 5-8-ը Պենզայի Լերմոնտովի անվան մարզային գրադարանի աբոնեմենտենտի դահլիճում տեղի է ունեցել «Պատմության մեջ գլխավորը մարդիկ են...» ցուցահանդեսը` նվիրված Օլեգ Սավինին: Ցուցադրությունն այցելուներին ծանոթացրել է գրողի գրքերին, որոնց թվում են եղել «Կայսրեր և նահանգապետներ», «Գրական պենզա», «Պենզայի գրողներ» և այլն:
2010 թվականի հուլիսի 23-ին, Օլեգ Սավինի ծննդյան 77-ամյակի նախօրեին, Պենզայի 8-րդ փողոցի տան պատին, որտեղ նա երկար ժամանակ ապրել և աշխատել է, տեղադրվել է հուշատախտակ և անցկացվել է հիշատակի հանդիպում` Օլեգ Սավինի այրու և Պենզայի մշակույթի գործիչների մասնակցությամբ։ 


== Ծանոթագրություններ ==


== Արտաքին հղումներ ==
Статья о писателе на сайте онлайн-версии Энциклопедии Пензенской области(չաշխատող հղում)
Журнал «Сура», выпуск № 4, 2009. статья «Памяти товарища. Олег САВИН. „Жил Кудеяр-атаман…“»
Реферат «Биография О. М. Савина (писателя)» (1996 год)(չաշխատող հղում)
Информация о некоторых книгах Олега Савина на сайте BIBLUS
Պլասիդու դի Կաստրու

Պլասիդու դի Կաստրու (պորտ.՝  Plácido de Castro), համայնք Բրազիլիայում՝ Ակրի նահանգի կազմում։ Գտնվում է Վալի դու Ակրիի ագլոմերացիայի մարզում։ Մտնում է Ռիու Բրանկուի գավառի կազմի մեջ։ Բնակչությունը կազմում է 17 258 մարդ՝ 2007 թվականի տվյալներով։ Գրավում է 2 047,455 կմ2 տարածք։ Բնակչության խտությունը՝ 8,4 մարդ/կմ²։


== Վիճակագրություն ==
Համախառն ներքին արդյունքը 2005 թվականի դրությամբ կազմում է 139 814 275 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով 2005 թվականի դրությամբ կազմում է 8 376,63 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը 2000 թվականի դրությամբ կազմում է 0,683 (տվյալները՝ ՄԱԿ-ի զարգացման ծրագրի)


== Աշխարհագրություն ==
Կլիման հասարակածային է։


== Սպորտ ==
Քաղաքում գործում է «Պլասիդու դի Կաստրու» ֆուտբոլային ակումբը։
Ալեքսանդր Հակոբյան (քիմիկոս)

Անվան այլ կիրառումների համար տե՛ս՝ Ալեքսանդր Հակոբյան (այլ կիրառումներ)Ալեքսանդր Մկրտչի Հակոբյան (նոյեմբերի 4 (17), 1904, գյուղ Շավշեթ (այժմ՝ Թուրքիայում) - մայիսի 16, 1987, Երևան), քիմիկոս, օրգանիկ։ Քիմիական գիտությունների դոկտոր (1971)։ ԽՍՀՄ Հայրենական Մեծ պատերազմի մասնակից։


== Կենսագրություն ==
1931 թվականին ավարտել է Երևանի պետական համալսարանը։ 1931-1941 թվականներին աշխատել է Հայկական գյուղատնտեսական ինստիտուտում, 1938-1941 թվականներին՝ ղեկավարել Ս․ Կիրովի անվան քիմիական գործարանի կենտրոնական լաբորատորիայի օրգանական քիմիայի բաժինը, 1946 թվականից՝ ՀԽՍՀ ԳԱ քիմիայի (1957 թվականից՝ ՀԽՍՀ ԳԱ օրգանական քիմիայի) ինստիտուտի լաբորատորիայի վարիչ, 1985-1987 թվականներին՝ գիտությունների խորհրդատու։ Աշխատանքները վերաբերում են ացետիլենի քիմիայի հարցերին։ Միա- և երկվինիլացետիլենների քլորածանցյալների սինթեզի և փոխարկումների բնագավառի հետազոտություններով ստացվել են նոր մոնոմերային և պոլիմերային նյութեր։


== Ծանոթագրություններ ==
Ուռի (այլ կիրառումներ)

Ուռի, կարող է վերաբերել՝

Ուռի (Կամախի գավառ) - գյուղ Արևմտյան Հայաստանում, Էրզրումի վիլայեթի Կամախի գավառակում
Ուռի (Արծկե-Ալջավազի գավառ) - գյուղ Արևմտյան Հայաստանում, Վանի վիլայեթի Արծկե-Ալջավազի գավառում
Ուռի (Թիմարի գավառ) - գյուղ Արևմտյան Հայաստանում, Վանի վիլայեթի Թիմարի գավառակում
Ուռի (Խոշաբի գավառ) - գյուղ Արևմտյան Հայաստանում, Վանի վիլայեթի Խոշաբի գավառակում
Ուռի (Հեքյարիի գավառ) - գյուղ Արևմտյան Հայաստանում, Վանի վիլայեթի Հեքյարիի գավառում
Սարիփ

Սարիփ, գյուղ Արևմտյան Հայաստանում, Բիթլիսի վիլայեթի Սղերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
(4642) Մարչի

(4642) Մարչի (անգլ.՝ Murchie), աստերոիդ աստերոիդների հիմնական գոտում։ Հայտնաբերվել է 1990 թվականի օգոստոսի 23-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 3,175567 ա. մ., առավելագույնը մոտենում է 2,6924 ա. մ. հեռավորության վրա և հեռանում 3,6587 ա. մ.։ Արեգակի շուրջ մեկ ամբողջական պտույտ է կատարում 2066,95 երկրային օրվա ընթացքում, իր ուղեծրով շարժվելով միջինում 0,17417 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4642) Մարչի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ստարորայսկոե

Ստարորայսկոե (ուկրաիներեն՝ Старорайське), ավան Ուկրաինայի Դոնեցկի մարզի Դրուժկովկայի քաղաքային խորհուրդում։
2001 թվականի տվյալներով Ստարորայսկոե ավանում բնակվում էր 231 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գյոմուրխանադաղ

Գյոմուրխանադաղ, Կյոմուրխանադաղ, լեռ Վիրահայոց լեռներում։ Ունի 1361 մետր բարձրություն։


== Ծանոթագրություններ ==
Ընդհանուր լեզվաբանություն

Ընդհանուր լեզվաբանություն, մարդկային լեզվի ընդհանուր գիտություն, որը կառուցվում է լեզվաբանական տարբեր ուղղությունների (պատմահամեմատական, կառուցվածքային և տիպաբանություն) և առանձին լեզուների ընդհանուր ու մասնավոր ուսումնասիրությունների հիման վրա։ Զբաղվում է լեզվի ծագման խնդրով, լեզվական իրականությունների և հասարակական-տնտեսական երևույթների փոխհարաբերությամբ, լեզվական ընդհանուր օրինաչափությունների խնդրով, լեզուների խաչասերումով, դիալեկտիկայով և այլն։ Այն համակարգում է լեզուների կազմակերպման, զարգացման և գործածության ընդհանուր օրենքները։ Դրանք կարող են իրականացվել երկու տարբերակով՝

Ինդուկտիվ – տիպաբանության միջոցով, լեզուների համեմատությամբ։ Դա թույլ է տալիս ուսումնասիրել ընդհանուր դրույթներ (բացարձակ ընդհանրություններ) և լեզուների մեծամասնության մասին դրույթներ (ստատիկ ընդհանրություններ)։ Օրինակ, բոլոր լեզուների համար ընդհանուր է համարվում այն փաստը, որ հնչյունները լինում են բաղաձայն և ձայնավոր։ Իսկ մեծամասնության համար ճիշտ է, որ ձայնավորների քանակը լեզվում երկուսից ավելի է։
Դեդուկտիվ – լեզվի գործածության, խոսքի ու տեքստի առանձնահատկությունների ընդհանուր կանոնների ուսումնասիրմամբ։ 1950-ական թվականներից ընդհանուր լեզվաբանությունը սկսել է զբաղվել նաև լեզվի ու նրա կառուցվածքի ուսումնասիրմամբ։Ընդհանուր լեզվաբանությունն ունի հետևյալ նպատակները.

Լեզվի էության և բնույթի սահմանում
Լեզվաբանության ասպեկտների, լեզվի բաժինների ու այն գիտությունների սահմանումը, որոնք ուսումնասիրում են լեզվի բաժինները՝ ձևաբանություն, բառագիտություն և այլն
Լեզուների համակարգում և դասակարգում
Լեզվաբանական անալիզի, լեզվաբանության մեթոդների զարգացման ու համակարգման մշակումԸնդհանուր լեզվաբանության բաժիններն են՝

Արտաքին լեզվաբանություն – լեզվի ուսումնասիրումը որպես հասարակական երևույթ, լեզվի սոցիալական և մտածողության գործառույթները։
Ներքին կամ կառուցվածքային լեզվաբանություն – ուսումնասիրում է լեզուն որպես համակարգ։ Դրանում այն առանձնացնում է միավորներ, կատեգորիաներ, մակարդակներ, կառուցվածք։ Դրա ուսումնասիրման առարկան լեզվական միավորների ուսումնասիրությունն է, նրա պարունակությունը։ Ներքին լեզվաբանության օբյեկտ են գրավոր խոսքը, հնչյունական կազմը, բառային կազմը։


== Տես նաև ==
Լեզվաբանություն


== Գրականություն ==
Գրիգոր Ղափանցյան, Ընդհանուր լեզվաբանություն, 148 էջ, Երևան «Հայպետհրատ» 1937
Գևորգ Ջահուկյան, «Լեզվի համընդհանուր տեսություն» (ռուս., Մոսկվա, 1999, անգլ., 2003)
Էզոթերիզմ

Էզոթերիզմ (հին հունարեն՝  ἐσωτερικός  - ներքին), հայերեն նաև գաղտնագիտություն։ Էզոթերիզմը փիլիսոփայական կատեգորիա է, որը ենթադրում է աշխարհաստեղծման գաղտնիքների ճանաչումն ու ուսումնասիրությունը, համաձայն այս կամ այն փիլիսոփայական դպրոցի, կամ միաբանության՝ եղբայրության սահմանումների։ Միաժամանակ, տերմինը կարող է օգտագործվել որևէ ծիսական արարողակարգի կամ արարողության թաքնված «էզոթերիկ» բնույթի նկարագրման համար։ Իմաստային առումով այն ենթադրում է գիտելիքների, գրականության և սահմանումների որոշակի գաղտնիության մարդկանց լայն շրջանակներից, որով և ստացել է իր հականիշը՝ էկզոթերիզմ. տերմին, որը ենթադրում է գիտելիքներ հասարակության լայն՝ չլուսավորված շրջանակների համար։


== Բացատրություն՝ էզոթերիկա - էզոթերիզմ ==
Էզոթերիկան աշխարհի գոյության իմաստի ընկալման, նրա արարաման նախապատճառների բացահայտման միջոցները և ուղղություններն ամբողջացնող տերմին է։ Էզոթերիկ գիտելիքներն ենթադրում են, որ տվյալ դպրոցի կամ ուսմունքի հիմքում աշխարհը համարվում է ոչ թե քաոսային, այլ արարչային համակարգ, որը շարժվում ու գործում է համաձայն հստակ սահմանված վերմարդկային օրենքների։ Կրոնները կարող են համարվել էզոթերիկ գիտելիքների հավաքագրման վայրերից մեկը, միաժամանակ տիրապետող ու ոչ շատ տարածված մի շարք կրոններ կարող են ունենալ իրենց էկզոթերիկ ու էզոթերիկ դպրոցները։ Ինչպես օրինակ Իսլամում էզոթերիկ դպրոց է համարվում Սուֆիզմը, Հուդայականությունում՝ Կաբբալան։ Քրիստոնեությունը նույնպես իր հերթին հիմնադրման առաջին օրերից ձեռք է բերել էզոթերիկ բազմաթիվ դպրոցներ ու միաբանություններ, ովքեր յուրովի են մեկնաբանել կրոնի հիմնադիր Հիսուս Քրիստոսի ուսմունքը։
Քրիստոնեական ամենահայտնի էզոթերիկ եղբայրություններն ու միաբանություններն են Մասոնությունը և Վարդի ու խաչի միաբանությունը։


== Դպրոցներ, ուսմունքներ, փիլիսոփայական ուղղություններ ==
Աշխարհում հատկապես մեծ տարածում ունեն քրիստոնեական գաղափարախոսության հիմքի վրա ձևավորված էզոթերիկ դպրոցներն ու միաբանությունները։ Միաժամանակ ամենատարածվածների թվում է կաբալլան, որի հիմքում ընկած է հրեական հուդայականության կրոնափիլիսոփայական հայացքները։ 
Բազմաթիվ են էզոթերիկ բնույթի դպրոցները՝ ձևավորված նաև հին, նախաքրիստոնեական, հեթանոսական դավանանքների հիմքի վրա։


== Նպատակները ==
Էզոթերիկան նպատակ ունի հասարակության նեղ շրջանակների համար մշակել գործողությունների ու արարողակարգերի հերթականություն ու հաջորդականություն, որը համաձայն տվյալ դպրոցի կամ ուսմունքի հետևորդների կարող է թույլ տալ ճանաչելու աշխարհաստեղծման նախապայմաններն ու դրդապատճառները։ Հիմնական նպատակներից մեկն է հնարավորին չափով ճանաչել Աստծուն ու նրա գործառույթները։


== Էզոթերիզմի պատմությունը ==


=== Էզոթերիզմի ժամանակակից իրականությունում ===


== Էզոթերիկա և արվեստ ==


== Ծանոթագրություններ ==
Բեռնհարդ Բյուլով

Բյուլով (Biilow) Բեռնհարդ (մայիսի 3, 1849(1849-05-03)[…], Կլայն-Ֆլոտբեկ, Գերմանիա - հոկտեմբերի 28, 1929(1929-10-28)[…], Հռոմ, Իտալիա), իշխան, գերմանական պետական գործիչ, դիվանագետ։ 1900— 1909 թվականին եղել է ռայխսկանցլեր և Պրուսիայի մինիստր- պրեզիդենտ։ Բանվորական շարժումները ճնշելու համար 1903 թվականին պաշարողական դրություն մտցրեց Կրիմիչաուում (Սաքսոնիա) և զորքեր ուղարկեց գործադուլավորների դեմ։ Աշխարհի վերաբաժանման և համաշխարհային տիրապետության հասնելու նպատակով Բեռնհարդը հետամուտ էր Գերմանիայի ռազմական, հզորության ավելացման։ Գերմանացիների համար պահանջում էր «տեղ արևի տակ»։ Վարում էր գաղութային քաղաքականություն (Բաղդադի երկաթուղու շինարարությունը, զավթումները Չինաստանում և Խաղաղ օվկիանոսում), ձգտում էր ամրապնդել գերմանական իմպերիալիզմի դիրքերը Բալկաններում։ Բեռնհարդի կառավարության քաղաքականությունն ավելի սրեց Գերմանիայի հակասություններն Անգլիայի, Ռուսաստանի և Ֆրանսիայի հետ։ 1914— 1915 թվականներին Բեռնհարդը արտակարգ դեսպան էր Հռոմում։ Պատերազմից հետո հեռացել է քաղաքական ասպարեզից։


== Ծանոթագրություններ ==
Պայակա

Պայակա (էստ․՝ Pajaka), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 56 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պարուտինո

Պարուտինո (ուկրաիներեն՝ Парутине), գյուղ Ուկրաինայի Նիկոլաևի մարզի Օչակովի շրջանում։ Հիմնադրվել է 1811 թվականին։
2001 թվականի տվյալներով Պարուտինո գյուղում բնակվում էր 1 996 մարդ։ Բնակավայրը զբաղեցնում է 2,17 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(3683) Բաուման

(3683) Բաուման (անգլ.՝ Baumann), աստերոիդ աստերոիդների հիմնական գոտում։ Հայտնաբերվել է 1987 թվականի հունիսի 23-ին Վերներ Լանդգրաֆի կողմից Լա Սիլյայում։
Միջին հեռավորությունը Արեգակից կազմում է 3,138003 ա. մ., առավելագույնը մոտենում է 2,7711 ա. մ. հեռավորության վրա և հեռանում 3,505 ա. մ.։ Արեգակի շուրջ մեկ ամբողջական պտույտ է կատարում 2030,39 երկրային օրվա ընթացքում, իր ուղեծրով շարժվելով միջինում 0,177306 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3683) Բաուման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրուգլոյե (Ազովի շրջան)

Կրուգլոյե (ռուս.՝ Круглое ), գյուղ Ռուսաստանի Ռոստովի մարզի Ազովի շրջանում։ Մտնում է Կրուգլյանսկովո գյուղական համայնքի կազմի մեջ։ Ազով քաղաքից գտնվում է 20 կմ հեռավորության վրա։
2002 թ. տվյալներով բնակչությունը կազմում է 2299 մարդ։ Հիմնվել է 1737 թ.։
Վերջին հերթին (ֆիլմ)

«Վերջին հերթին» (ռուս.՝ «В последнюю очередь»), խորհրդային գեղարվեստական ֆիլմ, դետեկտիվ, որը նկարահանվել է «Մոսֆիլմ» կինոստուդիայում ռեժիսոր Անդրեյ Լադինինի կողմից 1981 թվականին Անատոլի Ստեպանովի սցենարով։
Ֆիլմի պրեմիերան ԽՍՀՄ-ում տեղի է ունեցել 1982 թվականի հուլիսին։


== Սյուժե ==
1945 թվականի ապրիլին Մոսկվա է ժամանում հենց նոր հոսպիտալից դուրս գրված ավագ լեյտենանտ Սմիրնովը։ Նա վերադառնում է հայրենի տուն, հանդիպում է իր նախապատերազմյան անցյալից ծանոթ մարդկանց հետ։ Քաղաքի ողջ հասարակական ակտիվության կենտրոնացման վայրերում՝ շուկաներում, ռեստորաններում, իշխում են այն տեսակի մարդիկ, ովքեր լավագույնս կարող են հարմարվել պատերազմի հետևանքով ավերված երկրում դժվարին կյանքին։ Դրանք գողերն են, սպեկուլյանտները, փողոցային խաբեբաները և այլ քրեական տարրեր։ Պատերազմի հաշմանդամները, զորացրված զինվորներն էլ ստիպված են հարմարվել այդ պայմաններին։
Սկզբում թվում է, որ երիտասարդ լեյտենանտ Սմիրնովը ընդունում է խաղի նոր կանոնները։ Մոտակա երկաթուղային կայարանը գրավում է տեղական գողերին․ հսկողությունը քիչ է, իսկ կայանի միջոցով ամեն օր անցնում են սննդամթերքի և այլ արժեքավոր բեռների բազմաթիվ գնացքներ։ Ավազակախմբին հաղթելու համար պետք է մի մարդ, որը կարող է որպես տեղացի բնակիչ մոտենալ խմբավորմանը և բացահայտել նրա հիմնական մասնակիցներին։
Ի վերջո, առավել դժվար է գտնել և վնասազերծել դաժան ու վտանգավոր խմբավորման պարագլուխին, որը թաքնվում է ուրիշի անվան տակ՝ ներկայանալով որպես հաշմանդամ և պատերազմի հերոս Սերգեյ Օդինցով։ Զգալով վտանգը՝ նա որոշում է ազատվել մեղսակիցներից ու վկաներից և թաքնվել, սակայն ի վերջո Սմիրնովին, այնուամենայնիվ, հաջողվում է կենդանի բռնել նրան։


== Նովելիզացիա ==
Հետագայում ֆիլմի համար գրված սցենարի հիման վրա Անատոլի Ստեպանովն ստեղծել է համանուն վիպակը՝ «Վերջին հերթին»։ Ֆիլմի հիման վրա գրված նովելը դարձել է միլիցիայի աշխատակից Ալեքսանդր Սմիրնովի մասին դետեկտիվների շարքի առաջին գիրքը, որը գրվել և հրատարակվել է 1980-ականներին և 1990-ականներին։


== Դերերում ==
Վասիլի Միշչենկո – Ալեքսանդր Սմիրնով, զորացրված ավագ լեյտենանտ
Սերգեյ Սազոնտև – Սերգեյ Վասիլիևիչ Օդինցով, պատերազմի հաշմանդամ
Վասիլի Ֆունտիկով – Ալիկ (Ալկա, Ալեքսանդր), Սմիրնովի մանկության ընկերը
Լև Բորիսով – Սեմյոնիչ, գող-սպեկուլյանտ
Ռիմա Կորոստելյովա – Լարիսա, Ալիկի քույրը
Գենադի Կորոլկով – ոստիկանության փոխգնդապետ, ավազակության դեմ պայքարի խմբի ղեկավար
Սերգեյ Պրիսելկով – Պետրո, շուկայում առևտուր անող զինվոր
Նատալյա Ֆեկլենկո – Կլավա, Օդինցովի բնակակցուհին
Լև Զոլոտուխին – Իվան Պավլովիչ, Լարիսայի և Ալիկի հայրը
Սվետլանա Կոնովալովա – Սմիրնովի մայրը, երկաթուղային աշխատող
Սերգեյ Բալաբանով – Արթուրմ, բանդիտ
Վալենտին Կուլիկ – շուկայում հագուստի սպեկուլյանտ
Անտոն Տաբակով – «վաճառական», հագուստի սպեկուլյանտի օգնական
Վլադիմիր Ֆերապոնտով – Ապոլլինար, մատուցող
Վլադիմիր Ռովինսկի – Միխայիլ
Նիկոլայ Մալիկով – մատուցողուհի
Վլադիմիր Մարենկով – կապիտան


== Նկարահանող խումբ ==
Ռեժիսոր՝ Անդրեյ Լադինին
Սցենարի հեղինակ՝ Անատոլի Ստեփանով
Օպերատոր՝ Վիկտոր Շեյնին
Բեմադրող նկարիչ՝ Ալեքսանդր Կուզնեցով
Կոմպոզիտոր՝ Յուրի Սաուլսկի
Դիրիժոր՝ Կոնստանտին Կրիմեց


== Ծանոթագրություններ ==
Ակամաս (այլ կիրառումներ)

Ակամաս, կարող է վերաբերել՝

Ակամաս - հին հունական դիցարանի կերպարներից մեկը, Անտենորայի և Ֆեանոյի որդին
Ակամաս - հին հունական դիցարանի կերպարներից մեկը, Տրոյայի համախոհը ֆրակների կողմից
Ակամաս - հին հունական դիցաբանությունում Տրոյական պատերազմի աթենական հերոս, Թեսևսի և Փեդրայի որդին
Հիկիմայու

Հիկիմայու  (հանչա՝  引眉, հիկի՝ «ձգել» + մայու՝ «հոնքեր»), հոնքերը հեռացնելու և նրանց փոխարեն ճակատին սև հետք անելու ավանդույթ, տարածված է Ճապոնիայում՝ սկսած Նարայի շրջանից մինչև 19-րդ դարը։ Ճապոնացի արիստոկրատները հեռացնում էին իրենց հոնքերը և դրանց փոխարեն նկարում էին հայջումի թանաքի փոշով, որոնք պատրաստված էին մրուրից, ստացված քունջութի կամ սևուկի ձեթից։


== Պատմություն ==
Հիկիմայուի ավանդույթը հայտնվել է 8-րդ դարում, երբ ճապոնական պալատը վերցրեց չինական ավանդույթը և նորաձևությունը։ Ճապոնացի արիստոկրատները սկսեցին իրենց դեմքերը ներկել օսիրոի սպիտակ փոշով։ Հավանաբար, հիկիմայուն սկսել են անել այն պատճառով, որ առանց հոնքերի ավելի հեշտ էր դեմքը ներկել օսիրոիով։ Այդ ժամանակ հոնքերը ներկում էին աղեղի ձևով, այնպես ինչպես Չինաստանում։ Նաև կանայք սկսել էին ներկել ատամները, այս ավանդույթը հայտնի է օհագուրո անվանումով։
Ճապոնական մշակույթը Հեյանի ժամանակաշրջանում զարգացել է ինքնուրույն՝ սկսած 794 թվականից։ Արվեստը կայսերական պալատում հասավ կիրառման վերջնակետին։ Կանայք սկսեցին կրել որակով կտորից պատրաստված հագուստները, ներկել իրենց դեմքերը ավելի խիտ և նկարել հոնքերը օվալաձև կամ ճակատի վրա հետքի ձևով։ Բացատրությունն այն է, որ երբ ճապոնուհի աղջիկները սկսեցին երկու կողմից արձակել իրենց մազերը, ճակատը դարձավ ավելի նկատելի, նկարում էին հոնքերը օվալի նման վերևի մասից ձգտելով ուղղել դեմքի հավասարակշռությունը։
Հեյանի դարաշրջանի ավարտին, որը դադարել է գոյություն ունենալ 1185 թվականին, նույնիսկ տղամարդիկ էին սպիտակեցնում դեմքերը, ներկում էին ատամները և անում էին հիկիմայու։ Կանանց մոտ հիկիմայուն նորաձև էր երկար դարեր։ Նո դրամատիկական թատրոնում, որը ստեղծվել է 14-րդ դարում, կանանց դերերի դիմակները, որպես կանոն, այս ոճով հոնքեր ունեին։
Էդոյի դարաշրջանում՝ սկսած 17-րդ դարից, հիկիմայու և ահագուրո անում էին միայն ամուսնացած կանայք։ 19-րդ դարի երկրորդ կեսին Ճապոնիայի կառավարությունը իրականացրեց ինքնամեկուսացման քաղաքականություն և սկսեց ընդունել արևմտյան մշակույթը։ Ճակատին հոնքերը նկարելը և սև ատամները ընդունելի չեղան ժամանակակից հասարակության մեջ, և 1870 թվականին հիկիմայուն և ահագուրոն արգելվեցին։ Ներկայումս դրանք կարելի է օգտագործել միայն պատմական դրամաներում, այնպիսին ինչպիսին նոն է, և երբեմն տեղական փառատոններում։


== Գրականության մեջ ==
Հիկիմայուն նշվում է Հեյանի շրջանի մասին դասաքրքերի մեծ մասում՝ «Գենձի մոնոհաթարիի» և «Գրառումներ սնարից»։


== Ֆիլմերում ==
Հիկիմայուն կարելի է տեսնել ճապոնական շատ պատմական ֆիլմերում, օրինակ՝ «Ռասյոմոն», «Միգապատ լուսնի հեքիաթները անձրևից հետո», «Ռան»։ Առաջին երկու ֆիլմերում խաղում է դերասանուհի Մաթիքո Քյոն։ «Ռասեմոնում», որի գործողությունը տեղի է ունենում Հեյանի շրջանում, նա խաղում է սամուրայի կնոջ դեր, որը արթնացնում է ավազակների ցանկությունը։ «Միգապատ լուսնի հեքիաթները անձրևից հետո» ֆիլմի գործողությունները տեղի են ունեցել Սենգոքուի շրջանում 1493—1573 թվականներին, որտեղ նա խաղում էր ուրվականի դեր, որը գրավում է գլխավոր հերոսին։ «Ռան»-ը նկարահանված է «Լիր արքայի» թեմայով հիկիմայուն կարելի է տեսնել Լեդի Քաեդեի դերում Միեկո Հարադեի վրա, որը փորձում է ոչնչացնել Իտիմոնդցի թագավորական տոհմը՝ խաբելով արքայազն Հիաթաթորուին և նրա երեք որդիներին, որ նրանք սպանեն մեկը մյուսին։


== Ծանոթագրություններ ==
(1638) Ռուանդա

(1638) Ռուանդա (անգլ.՝ Ruanda), աստերոիդ աստերոիդների հիմնական գոտում։ Հայտնաբերվել է 1935 թվականի մայիսի 3-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 2,74879 ա. մ., առավելագույնը մոտենում է 2,2257 ա. մ. հեռավորության վրա և հեռանում 3,2719 ա. մ.։ Արեգակի շուրջ մեկ ամբողջական պտույտ է կատարում 1664,6 երկրային օրվա ընթացքում, իր ուղեծրով շարժվելով միջինում 0,216268 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1638) Ռուանդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գևորգ Չուբար

Գևորգ Հովհաննեսի Չուբար (Չուբարյան, նոյեմբերի 1, 1864(1864-11-01), Նոր Նախիջևան, Եկատերինոսլավի նահանգ, Ռուսական կայսրություն - սեպտեմբերի 29, 1930(1930-09-29), Դոնի Ռոստով, ՌԽՖՍՀ, ԽՍՀՄ), հայ դերասան, թարգմանիչ, գրող։ Դոնի Ռոստովի Ադամյանի անվան թատրոնի հիմնադիրներից (1922)։


== Կենսագրություն ==
Գևորգ Չուբարը ծնվել է Նոր Նախիջևանում։ 1872 թվականին ընդունվել է Մոսկվայի Լազարյան ճեմարան, ավարտել Մոսկվայի պետական համալսարանի իրավաբանական բաժինը։ 1882 թվականից ակտիվ մասնակցել է Նոր Նախիջևանի մշակութային կյանքին, եղել Դրամատիկական արվեստը սիրողների ընկերության երկարամյա նախագահը։


== Դերեր ==
Աչքի է ընկել բնութագրական դերերով։

Ֆրանց Մոոր՝ Շիլլերի «Ավազակներ»
Իվանուշ՝ է. Բախչիսարայցյանի «Մոտնի նշանտուք»


== Ստեղծագործություններ ==
Պիեսներ

«Սանդուխտ»
«Ոսկի և սեր»
«Հրդեհ»Օպերետներ

«Մարո»
«Արևելքի աստղը»Արձակ գործեր

«Փշրված կյանք»
«Իմ զրոյցները։ Գիրք II»
«Մահտեսի-Սարգիս։ (Գիւղական կեանքից) ։ Գիրք 1»


== Ծանոթագրություններ ==
Ֆաբիո Սիմպլիսիո

Ֆաբիո Էնրիկե Սիմպլիսիո (պորտ.՝ Fábio Henrique Simplício, սեպտեմբերի 23, 1979(1979-09-23), Սան Պաուլո, Բրազիլիա), բրազիլացի ֆուտբոլիստ, ճապոնական Սերեսո Օսակա ֆուտբոլային ակումբի կիսապաշտպան։


== Նվաճումներ ==


=== Թիմային ===
Սան Պաուլու նահանգի չեմպիոն՝ 2000
Ռիո-Սան-Պաուլու առաջնության հաղթող՝ 2001
Սան Պաուլու նահանգի սուպերառաջնության հաղթող՝ 2002


=== Անձնական ===
Բրազիլիայի «Արծաթե գնդակի» հաղթող՝ 2002


== Ծանոթագրություններ ==
Ձիչխա

Ձիչխա (վրաց.՝ ძიჩხა), գյուղ Վրացական Հանրապետության Կախեթի մարզ երկրամասի Գագրայի մունիցիպալիտետում։ Ըստ 2002 թվականի մարդահամարի տվյալների, գյուղի բնակչությունը կազմում է 1164 մարդ։ Գյուղի ամենաբարձր կետը 120 մետր է։


== Տես նաև ==
Վրաստանի վարչական բաժանում
Վրաստան


== Ծանոթագրություններ ==
Էկոնոմիկա (ամսագիր)

«Էկոնոմիկա», տեսական և գիտապրակտիկ ամսագիր (մինչև 1962 թվականը՝ երկամսյա)։ ՀՀ ԳԱԱ և ՀՀ էկոնոմիկայի նախարարության հրատարակություն։


== Պատմություն ==
Լույս է տեսնում 1957 թ.-ից, Երևանում, մինչև 1992 թ. կոչվել է «Հայաստանի ժողովրդական տնտեսություն»։


== Նպատակ ==
Լուսաբանում է ՀՀ տնտեսության զարգացման ուղիները, գիտատեխնիկական առաջընթացի արագացման, կառավարման մեխանիզմների կատարելագործման, շրջակա միջավայրի պահպանության հարցեր։ Հոդվածներ է տպագրում հայ տնտեսագիտական մտքի պատմությունից։


== Խմբագիրներ ==
Օ․ Հովհաննիսյան
Գ․ Իսահակյան
Միքայել Քոթանյան
Ա․ Թադևոսյան
Ռ․ Շախկուլյան
Մ․ Պետրոսյան
Ադուր Բհասի

Ադուր Բհասի (մարտի 2, 1927(1927-03-02) կամ 1929, Տրիվանդրամ, Բրիտանական Հնդկաստան, Բրիտանական կայսրություն - մարտի 29, 1990(1990-03-29), Կերալա, Հնդկաստան), հնդիկ դերասան, մալայալամ ֆիլմերում խաղացել է ավելի քան 500 տարբեր դերեր, «Kerala State Film Awards» մրցանակի եռակի հաղթող։


== Կենսագրություն ==
Բհասին ծնվել է 1927 թվականի մարտի 1-ին Տրիվանդրամում՝ Ռոսկոտ ծովախորշում՝ հայտնի կատակերգու, ակնարկագիր և փաստաբանի Ե. Վ. Կրիշնա Փիլայի և բանաստեղծ Ռաման Պիլայի դստեր՝ Մահեշվարի Ամմայի ընտանիքում։ Հոր մահից հետո Բհասին հարազատների հետ տեղափոխվել է իր հոր հայրենիք, իսկ դպրոցն ավարտելուց հետո վերադարձել է Տրիվանդրամ և ընդունվել տեքստիլ տեխնոլոգիաների ինստիտուտ։
Ավարտելուց հետո որոշ ժամանակ աշխատել է, սակայն հասկացել է, որ ցանկանում է դառնալ պրոֆեսիոնալ դերասան։ Ռադիոյում մասնակցել է սիրողական բեմադրությունների, այնուհետև տեղափոխվել կինոյի աշխարհ՝ փոքրիկ դեր խաղալով Thiramala ֆիլմում։ 1961 թվականին առաջարկել են ավելի լուրջ դերեր և դարձել է «Մոլիվուդ»-ի՝ մալայալական կինոյի ամենահայտնի դերասաններից մեկը։
1974 թվականին Չաթաքարիում դերակատարման համար «Լավագույն դերասան» անվանակարգում ստացել է Կերալայի պետական կինոմրցանակ։ 1979 թվականին «Cheriyachante Krura Krithyangal» ֆիլմում ունեցած դերակատարման համար ստացել է նույն մրցանակը, իսկ 1984 թվականի ապրիլի 18-ին ֆիլմում երկրորդ պլանի դերը նրան բերել է երրորդ հաղթանակը։ Նա նաև 1975 թվականին լավագույն դերասանության համար պարգևատրվել է Filmfare Awards South մրցանակով։
2009 թվականին Քերալայում գտնվող Պատանամիտտա քաղաքում կառուցվել է Ադուր Բահսիի հուշահամալիրը։ 2014 թվականին նրա կրտսեր եղբայրը՝ Ք.Պադմանաբհան Նաիրը, նրա մասին գիրք է հրապարակել։


== Ծանոթագրություններ ==


== Աղբյուրներ ==
P.K. Ajith Kumar (2015-03-29)։ «A genius called Adoor Bhasi»։ The Hindu (անգլերեն) 
Ammu Zachariah (2012-07-28)։ «Will Dileep play Adoor Bhasi?»։ The Times of India (անգլերեն)
Զունական հովիտ

Զունական հովիտ (հոլ.՝ Zuunvallei), արգելավայր, որը տեղակայված է Բելգիայի արևմուտքում գտնվող Ֆլամանդական Բրաբանտ նահանգի Սինթ Պիտերս Լեուվ համայնքում։ Կառավարող կազմակերպությունը «Naturpunt VZV»-ն է, որը գործում է Ֆլամանդիայի կառավարության և Սինթ Պենտրես Լուի քաղաքապետարանի աջակցությամբ։ Զբաղեցնում է 0,175 կմ2 տարածք։ Գտնվում է Պյոտտենլադ շրջանում։ Բաժանվում է 3 միկրոշրջանի՝ Հին Զուն, Վոլզեմբրուկ և Բաեսբերգ։ Հին Զունն իրենից ներկայացնում է լայնածավալ մարգագետին, Վոլզեմբուրկը՝ ճահճային ցածրավայր է, որտեղ ձվադրում են շատ թռչուններ։ Բասբերգը գեղատեսիլ բլուր է, որը գտնվում է ծովի մակարդակից 100 մետր բարձրության վրա։ Հովիտը բնակեցված է մորակտցարներով, փոքր սուզակներով, լայնակտուց բադերով, վայրի սագերով և բվերով։ Շատ են նաև բուսատեսակները ու միջատները։


== Ծանոթագրություններ ==
Դրյագոլովկա

Դրյագոլովկա (ռուս.՝ Дряголовка), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)